**projektas**

**reg. Nr. T-14**

**2.24. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2023 METŲ PLANUOJAMŲ VYKDYTI PRIEMONIŲ SĄMATOS PATVIRTINIMO**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalimi, įgyvendindama Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašo, patvirtinto Pasvalio rajono savivaldybės tarybos 2019 m. lapkričio 27 d. sprendimu Nr. T1-236 „Dėl Pasvalio rajono savivaldybės aplinkos apsaugos rėmimo specialiosios programos rengimo, vykdymo ir lėšų panaudojimo kontrolės tvarkos aprašo patvirtinimo“ (su visais aktualiais pakeitimais), 3 punktą, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės aplinkos apsaugos rėmimo specialiosios programos 2023 metų planuojamų vykdyti priemonių vykdymo sąmatą (pridedama).

2. Nustatyti, kad sprendimas:

2.1. skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt);

2.2. įsigalioja kitą dieną po oficialaus paskelbimo Teisės aktų registre.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Apolonija Lindienė

2023-01-12

Suderinta DVS Nr. RTS-12

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2023 METŲ PLANUOJAMŲ VYKDYTI PRIEMONIŲ SĄMATOS PATVIRTINIMO**

2023 m. sausio 11 d.

Pasvalys

**1. Sprendimo projekto rengimo pagrindas.**  Sprendimo projektas parengtas 2023 m. Savivaldybės aplinkos apsaugos rėmimo specialiosios programos lėšų paskirstymui planuojamų priemonių vykdymui.

Lietuvos Respublikos finansų ministerija pateikė į 2023 m. Pasvalio rajono savivaldybės aplinkos apsaugos rėmimo specialiąją programą planuojamų surinkti mokesčių sumas: už teršalų išmetimą į aplinką – 84 tūkst. Eur, už valstybinius gamtos išteklius – 12 tūkst. Eur, už medžiojamųjų gyvūnų išteklių naudojimą – 30 tūkst. Eur. Pridėjus 2022 metais nepanaudotus 47,6 tūkst. Eur, programos pajamos sudaro 173,6 tūkst. Eur.

Siūloma ir toliau finansuoti prevencines priemones, padedančias apsaugoti miško želdinius nuo laukinių gyvūnų daromos žalos, priemonėms prieš bebrų daromą žalą miško ir žemės sklypams (ardyti užtvankas).

Savivaldybės visuomenės sveikatos rėmimo specialiajai programai būtina skirti 20 proc. nuo programos lėšų (1.10+1.11 punktai).

Siūloma tęsti Sosnovskio barščio naikinimą seniūnijų teritorijose. Siūloma finansuoti perkamus absorbentus, kitas priemones galimų avarijų padariniams likviduoti. Sąmatos projekte numatyta skirti lėšų savivaldybės aplinkos monitoringo programos įgyvendinimui pagal parengtą ir šiuo metu su atsakingomis institucijomis derinamą savivaldybės aplinkos monitoringo programą. Planuojama skirti lėšų nuotekų ir lietaus surinkimo sistemų arba jų elementų įsigijimui, projektavimui, statybai. Taip pat numatytos lėšos laikraščių ir žurnalų prenumeratai ugdymo įstaigoms, gamtosauginių mokyklų programos įgyvendinimui bei ugdymo įstaigų ir NVO aplinkosauginiams projektams įgyvendinti. Sąmatos projekte numatytos lėšos savivaldybės saugojamų gamtos paminklų ir objektų priežiūrai, numatyta finansuoti seniūnijų želdinių įsigijimą bei želdynų kūrimo priemonių įsigijimą. Sąmatos projekte yra numatytos lėšos Lėvens upės tvarkymo plano parengimui.

**2. Sprendimo projekto tikslai ir uždaviniai.**  Patvirtinti Pasvalio rajono savivaldybės aplinkos apsaugos rėmimo specialiosios programos 2023 metų planuojamų priemonių sąmatą.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtu sprendimo projektu naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui bus panaudotos savivaldybės aplinkos apsaugos rėmimo specialiosios programos lėšos

**5. Numatomo teisinio reguliavimo poveikio vertinimo rezultatai.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, kas ir kada juos turėtų priimti.**

Įgyvendinimui teisės aktų priimti nereikia.

**7. Sprendimo projekto antikorupcinis vertinimas**. Sprendimo projektas antikorupciniu aspektu nevertintinas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Sprendimo projekto iniciatorius Pasvalio rajono savivaldybės administracijos Strateginio planavimo ir investicijų skyrius.

Atsakingas asmuo Strateginio planavimo ir investicijų skyriaus vyriausioji specialistė Apolonija Lindienė.

PRIDEDAMA. Pasvalio rajono savivaldybės aplinkos apsaugos rėmimo specialiosios programos 2023 metų planuojamų vykdyti priemonių sąmata, 2 lapai.

Strateginio planavimo ir investicijų skyriaus vyriausioji specialistė Apolonija Lindienė

PATVIRTINTA

Pasvalio rajono savivaldybės tarybos

2023 m. vasario d. sprendimu Nr.T1-

**PASVALIO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2023 METŲ PLANUOJAMŲ VYKDYTI PRIEMONIŲ SĄMATA**

**1. Informacija apie Savivaldybės aplinkos apsaugos rėmimo specialiosios programos lėšas**

|  |  |  |
| --- | --- | --- |
| **Eil. Nr.** | **(1) Programos finansavimo šaltiniai** | **Lėšos, Eur** |
| 1.1. | Mokesčiai už teršalų išmetimą į aplinką | 84 000 |
| 1.2. | Mokesčiai už valstybinius gamtos išteklius | 12 000 |
| 1.3. | Lėšos, gautos kaip želdinių atkuriamosios vertės kompensacija | 0 |
| 1.4. | Savanoriškos juridinių ir fizinių asmenų įmokos ir kitos teisėtai gautos lėšos | 0 |
| 1.5. | Iš viso (1.1.+1.2.+1.3.+1.4.): | 96 000 |
| 1.6. | Mokesčiai, sumokėti už medžiojamųjų gyvūnų išteklių naudojimą | 30 000 |
| 1.7. | Ankstesnio ataskaitinio laikotarpio ataskaitos atitinkamų lėšų likutis | 24 000 |
| 1.8. | Iš viso (1.6+1.7.): | 54 000 |
| 1.9. | Programos lėšos (1.5.+1.8.): | 150 000 |

|  |  |  |
| --- | --- | --- |
| **Eil. Nr.** | **(2) Savivaldybės visuomenės sveikatos rėmimo specialiajai programai skirtinos lėšos** | **Lėšos, Eur** |
| 1.10 | 20 proc. Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 19 200 |
| 1.11. | Ankstesnio ataskaitinio laikotarpio ataskaitos atitinkamų lėšų likutis | 3 100 |
| 1.12. | Iš viso (1.10.+1.11.): | 22 300 |

|  |  |  |
| --- | --- | --- |
| **Eil. Nr.** | **(3) Kitoms Programos priemonėms skirtinos lėšos** | **Lėšos, Eur** |
| 1**.**13. | 80 proc. Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 76 800 |
| 1.14. | Ankstesnio ataskaitinio laikotarpio ataskaitos atitinkamų lėšų likutis | 20 500 |
| 1.15. | Iš viso (1.13.+1.14.): | 97 300 |

**2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą**

|  |  |  |
| --- | --- | --- |
| **Eil. Nr.** | **Priemonės pavadinimas** | **Lėšos, Eur** |
| **2.1.** | **Miško ir žemės sklypų, kuriuose medžioklė nėra uždrausta, savininkų, valdytojų ir naudotojų, įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos:** | **54 000** |
| 2.1.1. | Miško želdinių ir žėlinių apsauga (repelentai, individualios medelių apsaugos priemonės, tvoros, priemonių įgyvendinimas) | 50 000 |
| 2.1.2. | Bebrų gausos reguliavimas, jų pastatytų užtvankų ardymas | 4 000 |
| **3. Programos lėšos, skirtos Savivaldybės visuomenės sveikatos rėmimo specialiajai programai** | | |
| **Eil. Nr.** | **Programos pavadinimas** | **Lėšos, Eur** |
| **3.1.** | **Savivaldybės visuomenės sveikatos rėmimo specialioji programa** | **22 300** |
| **4. Kitos aplinkosaugos priemonės, kurioms įgyvendinti panaudotos Programos lėšos** | | |
| **Eil. Nr.** | **Priemonės pavadinimas** | **Lėšos, Eur** |
| **4.1.** | **Aplinkos kokybės gerinimo ir apsaugos priemonės:** | **37 400** |
| 4.1.1. | Invazinių pavojingų augalų (Sosnovskio barštis) naikinimas | 2 400 |
| 4.1.2. | Saugojamų teritorijų, gamtos paminklų ir gamtos paveldo objektų tvarkymas | 2 000 |
| 4.1.3. | Neigiamą poveikį darančių statinių, jų liekanų tvarkymo darbai | 4 800 |
| 4.1.4. | Gyventojams priklausančių gaminių, turinčių neigiamą poveikį aplinkai darančių medžiagų, atliekų tvarkymas | 1 200 |
| 4.1.5. | Išmetamų į vandenį, žemės paviršių teršalų mažinimo įrenginių įsigijimas, projektavimas, statyba | 27 000 |
| **4.2.** | **Atliekų tvarkymo infrastruktūros plėtros priemonės** | **8 500** |
| 4.2.1. | Atliekų surinkimo konteinerių aikštelių rekonstravimas | 7 500 |
| 4.2.2. | Atliekų surinkimo iš viešųjų vietų priemonės | 1 000 |
| **4.3.** | **Atliekų, kurių turėtojo nustatyti neįmanoma arba kuris nebeegzistuoja, tvarkymas, tvarkymo priemonių įsigijimas** | **3 000** |
| 4.3.1. | Priemonės akcijai „Darom“ | 500 |
| 4.3.2. | Bešeimininkių atliekų surinkimas, vežimas | 2 000 |
| 4.3.3. | Atliekų surinkimo, transportavimo, sutvarkymo darbai | 500 |
| **4.4.** | **Aplinkos monitoringo, prevencinės, aplinkos atkūrimo priemonės** | **25 300** |
| 4.4.1. | Absorbentų ir kitų priemonių, reikalingų avarijų padariniams likviduoti, įsigijimas | 1 800 |
| 4.4.2. | Lėvens upės tvarkymo plano parengimo paslaugos | 6 000 |
| 4.4.3. | Savivaldybės aplinkos monitoringo programos vykdymas | 17 500 |
| **4.5.** | **Visuomenės švietimo ir mokymo aplinkosaugos klausimais priemonės** | **9 600** |
| 4.5.1. | Plakatų, laikraščių, žurnalų, knygų, lankstinukų, skirtų aplinkosauginiam švietimui, įsigijimas bei prenumerata | 2 500 |
| 4.5.2. | Viešinimo programos parengimo paslauga | 3 000 |
| 4.5.3. | Gamtosauginių mokyklų programos įgyvendinimas | 300 |
| 4.5.4. | Mokymas ir kvalifikacijos kėlimas | 300 |
| 4.5.5. | Ugdymo įstaigų, NVO aplinkosauginė veikla, jų parengtų projektų ir programų įgyvendinimas | 3 500 |
| **4.6.** | **Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės** | **13 500** |
| 4.6.1. | Želdynų kūrimo, želdinių veisimo priemonės | 13 500 |
|  | **Iš viso (4.1.+4.2.+4.3.+4.4.+4.5.+4.6.):** | **97 300** |